Publication: Magyar Közlöny
Issue: MK-2010-79 (Year: 2010, Number: 79)
Era: contemporary
Section: mesterfokozatot adó alapképzési szakok, illetve a felsőoktatásról szóló 1993. évi LXXX. törvény szerinti főiskolai
Paragraph Index: 2231

a) A mesterképzési szakon végzettek ismerik: - a nonprofit szektort körülvevő jogi, financiális és társadalmi közeget, szabályozókat, jellemző folyamatokat, és azok hatásait, - az aktuális társadalmi, gazdasági helyzetben a különböző társadalmi csoportokat, lehetséges partnereket, a civil/nonprofit önkormányzati szereplőket, - a civil/nonprofit szervezetek főbb jellemzőit, az egyes nonprofit szervezetek sajátos szervezeti-működési jellemzőit, - a lehetséges nonprofit szervezeti célok, funkciók, közönségcsoportok, tevékenységek, és források kategóriáit és határait, - a fejlesztési irányok kidolgozásához, a fejlesztési folyamatok megszervezéséhez és értékeléséhez szükséges ismereteket, - a nonprofit szervezetek alapításával és működésével kapcsolatos jogi környezetet, - a civil/nonprofit szervezetek finanszírozásának lehetséges formáit, - a hatékony forrásszervezési módszereket, - a korszerű információs és kommunikációs technológiákat.

Source: https://magyarkozlony.hu/hivatalos-lapok/41d3c06d59cb214a8ccb63556f0325d9011fdf3d/dokumentumok/f87fe7ede863b11a04d7bfe738f2c8fa2b61635e/letoltes